**কেপলার-৪৪২বি** (ইংরেজি: Kepler-442b) হল স্বীকৃত তথা পৃথিবীর প্রায় সমান আকৃতিবিশিষ্ট একটি বহির্গ্রহ। গ্রহটি এটির কেপলার অবজেক্ট অফ ইন্টারেস্ট সংজ্ঞা *কেওআই ৪৭৪২.০১* (ইংরেজি: KOI-4742.01) নামেও পরিচিত। সম্ভবত এটি একটি শিলাময় গ্রহ। কেপলার-৪৪২বি গ্রহটি কে-শ্রেণির প্রধান-পর্যায়ভুক্ত তারা কেপলার-৪৪২-কে বাসযোগ্য অঞ্চলের মধ্যে একটি নির্দিষ্ট কক্ষপথ ধরে প্রদক্ষিণ করে চলেছে। এই তারাটি পৃথিবী থেকে ১,২০৬ আলোকবর্ষ (৩৭০ পারসেক) দূরে বীণা নক্ষত্রমণ্ডলে অবস্থিত। নাসার কেপলার মহাকাশযান অতিক্রমণ পদ্ধতি অবলম্বন করে এই গ্রহটি আবিষ্কার করে। এই পদ্ধতির মাধ্যমে কোনও গ্রহ সংশ্লিষ্ট তারাকে অতিক্রম করার সময়, সেই তারার সামনে এসে পড়লে তারাটির দৃশ্যগত ঔজ্জ্বল্যের যে হ্রাস ঘটে তা পরিমাপ করা হয়। ২০১৫ সালের ৬ জানুয়ারি নাসা এই বহিঃগ্রহটির অস্তিত্ব সুনিশ্চিত বলে ঘোষণা করে।

বৈশিষ্ট্য
---------

### ভর, ব্যাসার্ধ ও তাপমাত্রা

কেপলার-৪৪২বি হল একটি অতি-পৃথিবী, অর্থাৎ এমন একটি বহির্গ্রহ যার ভর ও ব্যাসার্ধ পৃথিবীর ভর ও ব্যাসার্ধের চেয়ে বেশি, কিন্তু ইউরেনাস ও নেপচুনের মতো তুষার-দৈত্যের ভর ও ব্যাসার্ধের চেয়ে কম। এই গ্রহটির সুস্থিত তাপমাত্রা হল ২৩৩ K (−৪০ °ফা)। এই গ্রহের ব্যাসার্ধের পরিমাণ ১.৩৪ *R*🜨। ব্যাসার্ধের এই দৈর্ঘ্যের কারণে গ্রহটিকে কঠিন পৃষ্ঠতলবিশিষ্ট একটি শিলাময় গ্রহ বলে মনে করা হয়। এই গ্রহের ভরের পরিমাণ ২.৩৪ *M*🜨। এই গ্রহটির গঠনপ্রকৃতি পৃথিবীর মতো শিলাময় অনুমান করে এটির পৃষ্ঠতলের অভিকর্ষ পৃথিবীর অভিকর্ষের তুলনায় ৩০% বেশি বলে ধরে নেওয়া হয়েছে।

### সংশ্লিষ্ট তারা

এই গ্রহটি কেপলার-৪৪২ নামে একটি কে-শ্রেণিভুক্ত তারাকে প্রদক্ষিণ করছে। তারাটির ভরের পরিমাণ ০.৬১ *M*☉ এবং ব্যাসার্ধের পরিমাণ ০.৬০ *R*☉। তারাটির তাপমাত্রা ৪৪০২ কে এবং বয়স ২.৯ বিলিয়ন বছর (এই বিষয়ে কিছু সংশয় আছে)। তুলনামূলকভাবে দেখলে, সূর্যের বয়স ৪.৬ বিলিয়ন বছর এবং তাপমাত্রা ৫৭৭৮ কে। তারাটি কিছু পরিমাণে ধাতু-অপ্রতুল। এই তারার মেটালিসিটির (এফই/এইচ) পরিমাণ −০.৩৭, যা সৌর মেটালিসিটির ৪২%। এটির ঔজ্জ্বল্য (টেমপ্লেট:Solar luminosity) সূর্যের ঔজ্জ্বল্যের ১১%।

তারাটির আপাত প্রভাঙ্ক বা পৃথিবী থেকে দৃশ্যমান ঔজ্জ্বল্য ১৪.৯৭। সেই জন্য খালি চোখে এটিকে দেখা প্রায় অসম্ভব।

### কক্ষপথ

কেপলার-৪৪২বি এটির সংশ্লিষ্ট তারাটিকে ১১২.৩ দিনে প্রদক্ষিণ করে। এই গ্রহটির কক্ষপথের ব্যাসার্ধ পৃথিবীর কক্ষপথের ব্যাসার্ধেরর ০.৪ গুণ (সূর্য থেকে বুধের দূরত্ব, অর্থাৎ প্রায় ০.৩৮ এইউ-এর থেকে সামান্য বেশি)। পৃথিবী সূর্য থেকে যে পরিমাণ আলো পায়, এই গ্রহটি পায় ৭০% আলো।

বাসযোগ্যতা
----------

বাসযোগ্য অঞ্চলে অবস্থিত স্বীকৃত ক্ষুদ্রাকার বহির্গ্রহ।(৬২ই, ৬২এফ, ১৮৬এফ, ২৯৬ই, ২৯৬এফ, ৪৩৮বি, ৪৪০বি, ৪৪২বি)
আরও দেখুন: কে-শ্রেণির প্রধান-পর্যায়ভুক্ত তারা জগতের বাসযোগ্যতা
নাসার ঘোষণা অনুসারে, কেপলার-৪৪২বি এটির সংশ্লিষ্ট তারার বাসযোগ্য অঞ্চলে অবস্থিত। এমন অঞ্চলে গ্রহের পৃষ্ঠতিলে তরল জলের অস্তিত্ব সম্ভব। গ্রহটিকে এখনও পর্যন্ত পাওয়া আকার ও তাপমাত্রার হিসাবে সর্বাপেক্ষা পৃথিবী-সদৃশ গ্রহগুলির অন্যতম বলে বর্ণনা করা হয়েছে। যে ক্ষেত্রের মধ্যে (প্রায় ০.০২ এইউ) সংশ্লিষ্ট তারার জোয়ার শক্তি গ্রহকে অভিকর্ষের দ্বারা আবদ্ধ করতে পারে, এই গ্রহটি সেই ক্ষেত্রের বাইরে অবস্থিত। ২০১৮ সালের জুলাই মাসের হিসাব অনুযায়ী, এই গ্রহটি আবিষ্কৃত বহির্গ্রহগুলির মধ্যে সর্বাধিক-বাসযোগ্য অভিকর্ষজ টানে অনাবদ্ধ বহির্গ্রহ।

কে-শ্রেণির প্রধান-পর্যায়ভুক্ত তারাগুলি সূর্যের তুলনায় ছোটো এবং অধিকতর দীর্ঘজীবী হয়। এই তারাগুলি ১৫ থেকে ৩০ বিলিয়ন বছর প্রধান-পর্যায়ভুক্ত অবস্থায় থাকে, যেখানে সূর্য প্রধান-পর্যায়ভুক্ত অবস্থায় থাকবে প্রায় ১০ বিলিয়ন বছর। এই ধরনের বৈশিষ্ট্য সত্ত্বেও, এম-শ্রেণির ও কে-শ্রেণির ছোটো তারাগুলি জীবনের ক্ষেত্রে বিপদ বয়ে আনে। উৎপত্তির সময় অতিমাত্রায় নাক্ষত্রিক সক্রিয়তার কারণে এই তারাগুলি থেকে শক্তিশালী সৌরবায়ু নিঃসৃত হয়। এই পর্যায়ের সময়কাল তারার আকারের সঙ্গে বিপরীতক্রমে যুক্ত। যদিও কেপলার-৪৪২ তারাটির বয়স-সংক্রান্ত অনিশ্চয়তার জন্য সম্ভবত এটি উক্ত পর্যায়টি পার হয়ে এসেছে এবং তার ফলে কেপলার-৪৪২বি সম্ভবত অধিকতর বাসযোগ্যও হয়েছে। পৃথিবী থেকে সূর্যের যে দূরত্ব, এই গ্রহটি থেকে কেপলার-৪৪২ তারাটির দূরত্ব তার থেকে অনেক কম হওয়ায় সম্ভবত এই গ্রহের আবর্তন গতিও পৃথিবীর তুলনায় কম। পৃথিবীর হিসাবে কয়েক সপ্তাহ বা কয়েক মাসে এই গ্রহে এক দিন হওয়াও সম্ভব। এই গ্রহের কক্ষীয় দূরত্বের উপরও এটি প্রতিফলিত হয়েছে। গ্রহের কক্ষপথটি সেই বিন্দুর ঠিক বাইরে যেখানে তারাটির অভিকর্ষজ ক্রিয়া-প্রতিক্রিয়া এটিকে অভিকর্ষজ টানে আবদ্ধ করতে পারে।

কেপলার-৪৪২বি-এর অক্ষীয় নতি (কোণ) সম্ভবত খুব কম। সেক্ষেত্রে এই গ্রহে পৃথিবী বা মঙ্গলের মতো নতি-ঘটিত ঋতুচক্র দেখা নাও যেতে পারে। এই গ্রহের কক্ষপথ সম্ভবত বৃত্তাকার। সেই জন্য এই গ্রহে হয়তো মঙ্গল গ্রহের মতো উৎকেন্দ্রতা-ঘটিত ঋতু পরিবর্তনও দেখা যায় না।

২০১৫ সালে একটি পর্যালোচনামূলক প্রবন্ধে এই সিদ্ধান্ত ঘোষিত হয়েছে যে, কেপলার-৪৪২বি গ্রহটি এবং অপর দুই বহির্গ্রহ কেপলার-১৮৬এফ ও কেপলার-৬২এফ হল সম্ভাব্য বাসযোগ্য গ্রহের শ্রেষ্ঠ দাবিদার।

আবিষ্কার ও পরবর্তী পর্যবেক্ষণ
-----------------------------

২০০৯ সালে, নাসার কেপলার মহাকাশযানটি ফোটোমিটারে নক্ষত্র পর্যবেক্ষণ শেষ করছিল। সেই সময় অতিক্রমণের ঘটনাগুলি শনাক্ত করার যে যন্ত্রটি এই মহাকাশযানটি ব্যবহার করছিল, সেটির সামনে একটি গ্রহ ধরা পড়ে। গ্রহটি তার সংশ্লিষ্ট তারাটির ঔজ্জ্বল্য কিছুক্ষণের জন্য এবং প্রায় নিয়মিত সময়কালের মধ্যে হ্রাস করে দেয়। এই শেষ পরীক্ষায় কেপলার ইনপুট ক্যাটালগে কেপলার-৪৪২ সহ ৫০,০০০ তারা পর্যবেক্ষণ করা হয়। প্রাথমিক বক্র আলোকরেখাগুলি কেপলার বিজ্ঞানী দলের কাছে বিশ্লেষণের জন্য পাঠানো হয়। তারা মানমন্দিরে অনুসরণের জন্য এগুলির থেকে নিশ্চিত গ্রহীয় সঙ্গীগুলিকে বেছে নেন। ২০০৯ সালের ১৩ মে থেকে ২০১২ সালের ১৭ মার্চ পর্যন্ত সম্ভাব্য বহির্গ্রহ দাবিদারদের অনুসন্ধানের উদ্দেশ্যে পর্যবেক্ষণ চলে। কেপলার-৪৪২বি-এর জন্য প্রতি ১১৩ দিনে (এটির প্রদক্ষিণ কাল) যে অতিক্রমণের ঘটনাটি ঘটে সেটি পর্যবেক্ষণ করে বিজ্ঞানীরা এই সিদ্ধান্তে উপনীত হন যে, একটি গ্রহজাতীয় বস্তু এই পর্যায়ক্রমিক ১১৩ দিনের অতিক্রমণের জন্য দায়ী। ২০১৫ সালের ৬ জানুয়ারি কেপলার-৪৩৮ ও কেপলার-৪৪০ তারা দু-টির উল্লেখযোগ্য গ্রহ জগৎ আবিষ্কারের ঘোষণার সঙ্গে সঙ্গে কেপলার-৪৪২বি গ্রহ আবিষ্কারের কথাও ঘোষণা করা হয়।

প্রায় ১,১২০ light-year (৩৪২ pc) দূরে অবস্থিত কেপলার-৪৪২বি গ্রহ এবং এটির সংশ্লিষ্ট তারাটি এতটাই দূরে অবস্থিত যে বর্তমান দূরবীক্ষণ যন্ত্র অথবা পরিকল্পিত দূরবীক্ষণ যন্ত্রগুলির পরবর্তী প্রজন্মের মাধ্যমেও এটির ভর অথবা বায়ুমণ্ডলের অস্তিত্ব জানা সম্ভব হবে না। কেপলার মহাকাশযান আকাশের একটিমাত্র ছোটো অঞ্চলের দিকে দৃষ্টি নিবদ্ধ করেছিল। কিন্তু পরবর্তী-প্রজন্মের ট্রানজিটিং এক্সোপ্ল্যানেট সার্ভে স্যাটেলাইট (টিইএসএস) ও শিওপসের গ্রহ-অনুসন্ধানী মহাকাশ দূরবীক্ষণ যন্ত্রগুলি সারা আকাশে নিকটবর্তী তারাগুলিকে পর্যবেক্ষণ করবে।

গ্রহ-সমন্বিত নিকটবর্তী তারাগুলিকে আসন্ন জেমস ওয়েব স্পেস টেলিস্কোপ ও বায়ুমণ্ডল বিশ্লেষণ, ভর নির্ধারণ ও উপাদান অনুমানের জন্য ভবিষ্যতে স্থাপিত বৃহদাকার পৃথিবীস্থ দূরবীক্ষণ যন্ত্রগুলির সাহায্যেও পর্যবেক্ষণ করা যাবে। সেই সঙ্গে স্কোয়ার কিলোমিটার অ্যারে অ্যারেসিবো মানমন্দির ও গ্রিন ব্যাঙ্ক টেলিস্কোপের উপরকার বেতার পরবের্যক্ষণও গুরুত্বপূর্ণভাবে উন্নত করে তুলতে চলেছে।

আরও দেখুন
---------

* সম্ভাব্য বাসযোগ্য বহির্গ্রহগুলির তালিকা
* কেপলার-৬২এফ
* কেপলার-১৮৬এফ
* কেপলার-৪৫২বি
* কেপলার-৪৪০বি
* কেপলার-৪৩৮বি

তথ্যসূত্র
---------

1. 1 2 3 4 5 6 7 8  Torres, Guillermo; Kipping, David M.; Fressin, Francois; Caldwell, Douglas A.; Twicken, Joseph D.; Ballard, Sarah; Batalha, Natalie M.; Bryson, Stephen T.; Ciardi, David R.; Henze, Christopher E.; Howell, Steve B.; Isaacson, Howard T.; Jenkins, Jon M.; Muirhead, Philip S.; Newton, Elisabeth R.; Petigura, Erik A.; Barclay, Thomas; Borucki, William J.; Crepp, Justin R.; Everett, Mark E.; Horch, Elliott P.; Howard, Andrew W.; Kolbl, Rea; Marcy, Geoffrey W.; McCauliff, Sean; Quintana, Elisa V. (২০১৫)। "Validation of Twelve Small Kepler Transiting Planets in the Habitable Zone"। *The Astrophysical Journal*। **800** (2): 99। arXiv:1501.01101 অবাধে প্রবেশযোগ্য। ডিওআই:10.1088/0004-637X/800/2/99। বিবকোড:2015ApJ...800...99T।
2. ↑  Staff (২০১৫)। "Planet Kepler-442 b"। *The Extrasolar Planets Encyclopaedia*। সংগ্রহের তারিখ ১১ জানুয়ারি ২০১৫।
3. 1 2  "HEC: Data of Potential Habitable Worlds"। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ জুন ২০১৯।
4. 1 2 3 4  Sample, Ian (৭ জানুয়ারি ২০১৫)। "Kepler 438b: Most Earth-like planet ever discovered could be home for alien life"। *The Guardian*। সংগ্রহের তারিখ ৭ জানুয়ারি ২০১৫।
5. 1 2 3 4 5 6  Clavin, Whitney; Chou, Felicia; Johnson, Michele (৬ জানুয়ারি ২০১৫)। "NASA's Kepler Marks 1,000th Exoplanet Discovery, Uncovers More Small Worlds in Habitable Zones"। *NASA*। সংগ্রহের তারিখ ৬ জানুয়ারি ২০১৫।
6. ↑  Gilster, Paul (৬ জানুয়ারি ২০১৫)। "AAS: 8 New Planets in Habitable Zone"। *Centauri-dreams.org*। সংগ্রহের তারিখ ৯ জানুয়ারি ২০১৫।
7. 1 2  "Planetary Habitability Laboratory at University of Puerto Rico"। ২৩ এপ্রিল ২০২১ তারিখে মূল থেকে আর্কাইভ করা।
8. ↑  Extrapolated from the information given in "HEC: Data of Potentially Habitable Worlds - Planetary Habitability Laboratory @ UPR Arecibo"। *phl.upr.edu*। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৫-০৯-১৫।  Using a planetary composition similar to earth.
9. ↑  Fraser Cain (১৬ সেপ্টেম্বর ২০০৮)। "How Old is the Sun?"। Universe Today। সংগ্রহের তারিখ ১৯ ফেব্রুয়ারি ২০১১।
10. ↑  Fraser Cain (১৫ সেপ্টেম্বর ২০০৮)। "Temperature of the Sun"। Universe Today। সংগ্রহের তারিখ ১৯ ফেব্রুয়ারি ২০১১।
11. ↑  "HEC: Data of Potentially Habitable Worlds - Planetary Habitability Laboratory @ UPR Arecibo"। *phl.upr.edu*। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৯।
12. ↑  Fraser Cain (৪ ফেব্রুয়ারি ২০০৯)। "Star Main Sequence"। *Universe Today*। সংগ্রহের তারিখ ৪ অক্টোবর ২০১৫।
13. ↑  "Red Dwarf Stars May Be Best Chance for Habitable Alien Planets"। *Space.com*। সংগ্রহের তারিখ ৪ অক্টোবর ২০১৫।
14. ↑  "Can Life Thrive Around a Red Dwarf Star?"। *Space.com*। সংগ্রহের তারিখ ৪ অক্টোবর ২০১৫।
15. ↑  Paul Gilster, Andrew LePage (২০১৫-০১-৩০)। "A Review of the Best Habitable Planet Candidates"। Centauri Dreams, Tau Zero Foundation। সংগ্রহের তারিখ ২০১৫-০৭-২৪।
16. ↑  Siemion, Andrew P.V.; Demorest, Paul; Korpela, Eric; Maddalena, Ron J.; Werthimer, Dan; Cobb, Jeff; Langston, Glen; Lebofsky, Matt; Marcy, Geoffrey W.; Tarter, Jill (৩ ফেব্রুয়ারি ২০১৩)। "A 1.1 to 1.9 GHz SETI Survey of the Kepler Field: I. A Search for Narrow-band Emission from Select Targets"। *Astrophysical Journal*। **767** (1): 94। arXiv:1302.0845 অবাধে প্রবেশযোগ্য। ডিওআই:10.1088/0004-637X/767/1/94। বিবকোড:2013ApJ...767...94S।

বহিঃসংযোগ
---------


উইকিমিডিয়া কমন্সে **কেপলার-৪৪২বি** সংক্রান্ত মিডিয়া রয়েছে।

* NASA – Mission overview.
* NASA – Kepler Discoveries – Summary Table  ওয়েব্যাক মেশিনে আর্কাইভকৃত ১ এপ্রিল ২০১৭ তারিখে.
* NASA – Kepler-442b at The NASA Exoplanet Archive.
* NASA – Kepler-442b at Extrasolar Planets Encyclopaedia.
* Habitable Exolanets Catalog at UPR-Arecibo.

প্রবেশদ্বার: জ্যোতির্জীববিজ্ঞান জ্যোতির্বিজ্ঞান

| * দে
* স
বহির্গ্রহবিজ্ঞান |
| --- |
| 
* গ্রহ
	+ সংজ্ঞা
		- আইএইউ
* গ্রহসম্পর্কীয় বিজ্ঞান

 |
| প্রধান বিষয় | 
* বহির্গ্রহ
* বহির্গ্রহ শনাক্তকরণের পদ্ধতিসমূহ
* গ্রহ ব্যবস্থা

 |
| আকারও প্রকারভেদ | 

|  |  |
| --- | --- |
| শিলাময় | 
* কার্বন গ্রহ
* অন্তস্তলশূন্য গ্রহ
* মরুগ্রহ
* বামন গ্রহ
* তুষারময় গ্রহ
* লৌহ গ্রহ
* লাভাময় গ্রহ
* মহা-পৃথিবী
* মহাসাগরীয় গ্রহ
* উপ-পৃথিবী
* অতি-পৃথিবী

 |
| গ্যাসীয় | 
* কাথোনিয়ান গ্রহ
* উৎকেন্দ্রিক বৃহস্পতি
* গ্যাস বামন
* হিলিয়াম গ্রহ
* তপ্ত বৃহস্পতি
* তপ্ত নেপচুন
* তুষার দৈত্য
* ক্ষুদ্র-নেপচুন
* অতি-নেপচুন
* অতি-বৃহস্পতি

 |
| অন্যান্য প্রকারভেদ | 
* বাদামি বামন
* যুগ্মতারা-প্রদক্ষিণকারী গ্রহ
* যুগ্মগ্রহ
* অক্ষিগোলক গ্রহ
* মেসোপ্ল্যানেট
* প্ল্যানেমো
* গ্রহ/বাদামি বামন সীমানা
* শিশুগ্রহ
* প্রাক্‌গ্রহ
* পালসার গ্রহ
* উপ-বাদামি বামন
* অতি-শীতল বামন
* অতি-স্বল্পকালীন গ্রহ

 |

 |
| উৎপত্তিও বিবর্তন | 
* বিবৃদ্ধি
* নক্ষত্রের একত্রীভবন
* নীহারিকা অনুকল্প
* গ্রহীয় একত্রীভবন

 |
| গ্রহজগৎ | 
* বহিঃধূমকেতু
* বহির্চন্দ্র
* আন্তঃনাক্ষত্রিক ধূমকেতু
* গড়-গতি অনুরণন
* পশ্চাদমুখী গ্রহ
* যাযাবর গ্রহ
* টিটিয়ুস-বোডে নীতি
* ট্রোজান গ্রহ

 |
| সংশ্লিষ্ট তারা | 
* এ
* বি
* যুগ্মতারা
* বাদামি বামন
* আকাশগঙ্গা-বহির্ভূত গ্রহ
* এফ/হলুদ-সাদা বামন
* জি/হলুদ বামন
* হারবিগ এই/বিই
* কে/কমলা বামন
* এম/লাল বামন
* গোলাকার তারকাগুচ্ছের গ্রহসমূহ
* পালসার
* লোহিত দানব
* উপবামন বি
* উপদানব
* টি টাউরি
* শ্বেত বামন
* হলুদ দানব

 |
| শনাক্তকরণ | 
* জ্যোতির্মিতি
* প্রত্যক্ষ পর্যবেক্ষণ
	+ তালিকা
* মাইক্রোলেন্সিং
	+ তালিকা
* মেরুমিতি
* পালসার সময়গণনা
	+ তালিকা
* ব্যাসার্ধীয় গতিবেগ
	+ তালিকা
* অতিক্রমণ পদ্ধতি
	+ তালিকা
* অতিক্রমণ-সময় পার্থক্য

 |
| বাসযোগ্যতা | 
* জ্যোতির্জীববিজ্ঞান
* নক্ষত্র-পারিপার্শ্বিক বাসযোগ্য অঞ্চল
* পৃথিবী সদৃশ
* পৃথিবী-বহিঃস্থ তরল জল
* প্রাকৃতিক উপগ্রহগুলির বাসযোগ্যতা
* অতিবাসযোগ্য গ্রহ

 |
| ক্যাটালগ | 
* ক্যাটালগ অফ নিয়ারবাই হ্যাবিটেবল সিস্টেমস
* এক্সোপ্ল্যানেট ডেটা এক্সপ্লোরার
* এক্সট্রাসোলার প্ল্যানেটস এনসাইক্লোপিডিয়া
* নাসা এক্সোপ্ল্যানেট আর্কাইভ
* নাসা স্টার অ্যান্ড এক্সোপ্ল্যানেট ডেটাবেস

 |
| তালিকা | 
* বহির্গ্রহীয় জগৎ
	+ সংশ্লিষ্ট তারাসমূহ
	+ বহুগ্রহীয় ব্যবস্থা
	+ প্রাক্‌গ্রহীয় চাকতি-সমন্বিত তারা
* বহির্গ্রহ
	+ বহির্গ্রহগুলির তালিকা
	+ আবিষ্কার
	+ সর্বাধিক
	+ সর্বাধিক
	+ নিকটতম
	+ বৃহত্তম
	+ সর্বাধিক ভরযুক্ত
	+ শিলাময় দাবিদার
	+ কেপলার
	+ সম্ভাব্য বাসযোগ্য
* বছর অনুযায়ী আবিষ্কৃত বহির্গ্রহ
	+ ২০০০-এর আগে
	+ ২০০০-২০০৯
	+ ২০১০
	+ ২০১১
	+ ২০১২
	+ ২০১৩
	+ ২০১৪
	+ ২০১৫
	+ ২০১৬
	+ ২০১৭
	+ ২০১৮

 |
| অন্যান্য | 
* কার্ল সেগান ইনস্টিটিউট
* বহির্গ্রহের পর্যায় বক্রতা
* নেক্সাস ফর এক্সোপ্ল্যানেট সিস্টেম সায়েন্স
* কল্পবিজ্ঞানে গ্রহ
* সুদারস্কির গ্যাস দৈত্য শ্রেণিবিন্যাস

 |
| 
* বহির্গ্রহ আবিষ্কার
* অনুসন্ধান প্রকল্প

 |